Η Ζωή της Αντέλ

Η Ζωή της Αντέλ ή Η Ζωή της Αντέλ (Κεφάλαια 1&2) (γαλ. La Vie d'Adèle – Chapitres 1 & 2) είναι γαλλική ρομαντική, δραματική ταινία του 2013, σε σενάριο και σκηνοθεσία του Αμπντελατίφ Κεσίς. Πρωταγωνιστούν οι  Λεά Σεντού και Αντέλ Εξαρχόπουλος. Η ταινία περιστρέφεται γύρω από τη ζωή της Αντέλ (Εξαρχόπουλος), μιας Γαλλίδας εφήβου που ανακαλύπτει την επιθυμία και την ελευθερία όταν μπαίνει στη ζωή της μια λεσβία ζωγράφος με μπλε μαλλιά ( Σεντού).

Στο Φεστιβάλ των Καννών το 2013, η ταινία κέρδισε ομόφωνα τον Χρυσό Φοίνικα από την επίσημη επιτροπή και από το FIPRESCI. Είναι η πρώτη φορά που ο Χρυσός Φοίνικας απονεμήθηκε ταυτόχρονα και στον σκηνοθέτη καθώς και στις πρωταγωνίστριες, με την Λέα Σεντού και την Αντέλ Εξαρχόπουλος να γίνονται οι μοναδικές γυναίκες μετά την σκηνοθέτη Τζέιν Κάμπιον που κέρδισαν ποτέ αυτό το βραβείο.

Η ζωή της Αντέλ βασίζεται σε ένα Γαλλικό κόμικ (graphic novel) του 2010 με τον τίτλο Το Μπλε είναι το πιο ζεστό χρώμα Julie Maroh, Le bleu est une couleur chaude, Glénat – Hors collection, 2010, ISBN 978-2-7234-6783-4 της Ζιλί Μαρό, το οποίο κυκλοφορεί μεταφρασμένο στην Ελλάδα από τον Οκτώβριο 2013. Η ταινία απέσπασε πολλά βραβεία και χαρακτηρίστηκε από πολλούς κριτικούς κινηματογράφου ως η καλύτερη ταινία του 2013.

Πλοκή
Μεταξύ της Αντέλ, μιας Γαλλίδας μαθήτριας λυκείου, και της Έμμας, ενός κοριτσιού με φανταχτερά και λαμπερά μπλε μαλλιά, γεννιέται μια συναισθηματική και παθιασμένη σχέση , η οποία σύντομα οδηγεί σε μια σχέση συμβίωσης. Οι φιλίες της Έμμας είναι καλλιεργημένες και ευφάνταστες και, γι' αυτόν ακριβώς τον λόγο, αρχίζει να νιώθει άβολα με την Αντέλ, την οποία θεωρεί μη φιλόδοξη μόνο και μόνο επειδή είναι ένα πιο απλό και αυθόρμητο κορίτσι, με όνειρο να γίνει δασκάλα και να δουλέψει με παιδιά.

Η ιστορία αγάπης μεταξύ των δύο συνεχίζεται, αλλά μια σχέση που βασίζεται κυρίως στη φυσική έλξη σύντομα δείχνει το σκοινί: η Έμμα σκέφτεται τον καλλιτεχνικό κόσμο και την καριέρα της, η Αντέλ το σχολείο της και τους μαθητές της. Επιπλέον, η τελευταία, παρόλο που αγαπά την Έμμα, ενδίδει στην ερωτοτροπία μιας συναδέλφου. Και εδώ είναι που η ιστορία τους τελειώνει απότομα, καθώς η Έμμα (αν και ερωτευμένη με κάποιον άλλο χωρίς να το γνωρίζει η σύντροφός της), διώχνει βάναυσα την Αντέλ από το σπίτι, αφήνοντάς την κατεστραμμένη και δακρυσμένη.

Οι ζωές των δύο κοριτσιών χωρίζουν, συνεχίζονται για λίγα χρόνια χωρίς να συναντηθούν ποτέ. Ωστόσο, η ερωτοπάθεια που υπέστη η Αντέλ είναι δυστυχώς τόσο έντονη που δεν μπορεί να θεραπευτεί ούτε στον χρόνο. Οι δύο τελευταίες απεγνωσμένες προσπάθειες της Αντέλ, η οποία παραμένει single από εκείνη τη μακρινή πρώτη αγάπη, να αποκαταστήσει μια ρομαντική σχέση με την Έμμα, η οποία αντίθετα είναι αρραβωνιασμένη με τον τωρινό της σύντροφο για αρκετό καιρό, δεν είναι επιτυχημένες. Η Αντέλ τότε συνειδητοποιεί ότι πρέπει να το αποδεχθεί και λυπημένη φεύγει φορώντας ένα μπλε φόρεμα, σημάδι της αθάνατης αγάπης της για την Έμμα.

Παραγωγή
Γυρίσματα
Αν και αρχικά η ταινία ήταν προγραμματισμένη να γυριστεί σε δυόμιση μήνες, τελικά τα γυρίσματα κράτησαν πέντε, από το Μάρτιο ως τον Αύγουστο του 2012 με προϋπολογισμό 4 εκατομμύρια ευρώ. Τα μέρη που γυρίστηκε η ταινία ήταν η πόλη Λιλ και οι περιοχές Ρούμπε και Liévin.

Διαμάχες
Στην πρεμιέρα της ταινίας το 2013 στο φεστιβάλ των Καννών, μια έκθεση της Γαλλικής Ένωσης τεχνικών οπτικοακουστικών μέσων και κινηματογράφου (Syndicat des professionnels de l'industrie de l'audiovisuel et du cinéma) κατέκρινε τις συνθήκες εργασίας κατά τα γυρίσματα. Η έκθεση αναφέρει ότι τα γυρίσματα έγιναν υπό "βαρύ" κλίμα και με συμπεριφορά κοντά στην "ηθική παρενόχληση". Τα μέλη και οι τεχνικοί των γυρισμάτων κατηγόρησαν τον σκηνοθέτη και παραγωγό Αμπντελατίφ Κεσίς για απλήρωτες υπερωρίες, μη σταθερές συνθήκες εργασίας, για παραβιάσεις της εργατικής νομοθεσίας και για παρενοχλήσεις, που οδήγησαν ορισμένους τεχνικούς να παραιτηθούν.Polémique autour du tournage de la «Vie d’Adèle», La Croix, 29 May 2013.

Τον Σεπτέμβριο του 2013 η Λέα Σεϊντού και η Αντέλ Εξαρχόπουλος, επίσης παραπονέθηκαν για την συμπεριφορά του Κεσίς, κατά τα γυρίσματα. Περιέγραψαν την εμπειρία τους ως "φρικτή" και ανέφεραν ότι δεν πρόκειται να δουλέψουν μαζί του ξανά.[flix.gr/news/giati-h-lea-seintoy-kai-h-antel-eksarxopoylos-den.html Γιατί η Λέα Σεϊντού και η Αντέλ Εξαρχόπουλος δεν θα δουλέψουν ξανά με τον Αμπντελατίφ Κεσίς;] Σε συνέντευξή της τον Ιανουάριο του 2014 η Σεϊντού ξεκαθάρισε ότι: "Είμαι αρκετά χαρούμενη με την ταινία. Τα γυρίσματα ήταν δύσκολα και ίσως πολλοί να νομίζουν ότι απλά παραπονιόμουν και ήμουν καλομαθημένη, αλλά δεν είναι έτσι. Απλά είπα ότι ήταν δύσκολα. Η αλήθεια είναι ότι ήταν εξαιρετικά δύσκολα, αλλά εντάξει. Δεν με πειράζει που ήταν δύσκολα. Μου αρέσει να δοκιμάζομαι. Η ζωή είναι πολύ πιο δύσκολη. Είναι πολύ ειλικρινής σκηνοθέτης και λατρεύω το σινεμά του. Πραγματικά μου αρέσει ως σκηνοθέτης. Τι και αν μας συμπεριφέρθηκε έτσι;"

Διανομή ρόλων
 Λέα Σεϊντού ως Έμμα
 Αντέλ Εξαρχόπουλος ως Αντέλ
 Salim Kechiouche ως Σαμίρ
 Aurélien Recoing ως πατέρας της Αντέλ
 Catherine Salée ως μητέρα της Αντέλ
 Benjamin Siksou ως Αντουάν 
 Mona Walravens ως Λιζ 
 Alma Jodorowsky ως Μπεατρίς 
 Jérémie Laheurte ως Τομάς 
 Anne Loiret ως μητέρα της Έμμα
 Benoît Pilot ως θετός πατέρας της Έμμα
 Sandor Funtek ως Βαλεντίν
 Fanny Maurin ως Αμελί 
 Maelys Cabezon ως Λετίσια 
 Stéphane Mercoyrol ως Γιοακίμ 
 Aurelie Lemanceau ως Σαμπρίν

 Παραπομπές 

 Εξωτερικοί σύνδεσμοι 






 Cannes Film Festival press kit

Κατηγορία:Ταινίες του 2013
Κατηγορία:Γαλλικές ταινίες της δεκαετίας 2010
Κατηγορία:Γαλλικές ταινίες συσχετιζόμενες με ΛΟΑΤ
Κατηγορία:Νικητές Χρυσού Φοίνικα
Κατηγορία:Ταινίες βασισμένες σε κόμικς
Κατηγορία:Βελγικές ταινίες
Κατηγορία:Βελγικές ταινίες συσχετιζόμενες με ΛΟΑΤ
Κατηγορία:Γαλλικές ερωτικές ταινίες
Κατηγορία:Ερωτικές αισθηματικές ταινίες
Κατηγορία:Ερωτικές δραματικές ταινίες
Κατηγορία:Γαλλικές αισθηματικές δραματικές ταινίες
Κατηγορία:Ταινίες γυρισμένες στη Γαλλία
Κατηγορία:Ισπανικές ταινίες
Κατηγορία:Ισπανικές αισθηματικές δραματικές ταινίες